text: দৈনিক জনকন্ঠ || বঙ্গবন্ধু স্মৃতি জাদুঘর পরিদর্শনে রাষ্ট্রপতি
  বিশেষ প্রতিনিধি ॥ ধানম-ির ৩২ নম্বরে বঙ্গবন্ধু স্মৃতি জাদুঘর পরিদর্শন করেছেন রাষ্ট্রপতি মোঃ আবদুল হামিদ। শুক্রবার বিকেলে রাষ্ট্রপতি ৩২ নম্বরে পৌঁছালে জাদুঘরের কিউরেটর এনআই খান রাষ্ট্রপতিকে অভ্যর্থনা জানান। পরে রাষ্ট্রপতি জাদুঘরে জাতির জনক বঙ্গবন্ধু শেখ মুজিবুর রহমানের প্রতিকৃতিতে ফুল দিয়ে শ্রদ্ধা জানান। এরপর জাদুঘরের বিভিন্ন অংশ ঘুরে দেখেন তিনি। বঙ্গবন্ধু জাদুঘরের সভাপতি শিল্পী হাশেম খান এবং বঙ্গবন্ধু মেমোরিয়াল ট্রাস্টের সদস্য সচিব শেখ হাফিজুর রহমান এ সময় রাষ্ট্রপতির সঙ্গে ছিলেন। পরিদর্শন শেষে আবদুল হামিদ জাদুঘরের পরিদর্শন বইতে স্বাক্ষর করেন।